stanford-oval/wikipedia huggingface dataset:
Neratzén moskeija

| Neratzén moskeija> Τζαμί Νερατζέ |
| --- | --- |
 Neratzén moskeija.
Sijainti:  Réthymno, Kreeta, Kreikka
Koordinaatit:  35°22′09″N, 24°28′28″E
Rakennustyyppi:  moskeija
Valmistumisvuosi:  1500-luku (kirkkona) 1657 (moskeijaksi)
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Neratzén moskeija (kreik. Τζαμί Νερατζέ(ς), Tzamí Neratzé(s)) on entinen moskeija Réthymnon kaupungissa Kreetan saarella Kreikassa. Se sijaitsee Réthymnon vanhassakaupungissa Plateía Mikrasiatón -aukion eli Vähäaasialaisten aukion laidalla.
Moskeijan minareetti Emmanouíl Vernárdou -kadulta nähtynä.
Moskeijarakennus oli alun perin venetsialaisvallan aikaisen augustinolaisluostarin kirkko, joka oli omistettu Neitsyt Marialle (Santa Maria) ja rakennettiin 1500-luvun jälkimmäisellä puoliskolla. Se muutettiin moskeijaksi osmanivallan alussa vuonna 1657. Sen minareetti lisättiin vuonna 1890–1891. Rakennus lakkasi toimimasta moskeijana vuonna 1923 Kreikan ja Turkin väestönvaihdon myötä. Se kunnostettiin vuonna 1986. Nykyisin entisessä moskeijassa toimii kaupungin konservatorio.
Moskeijassa on kolme suurta kupolia. Sen minareetti on 33 metriä korkea, mikä tekee siitä kaupungin korkeimman, ja siinä on kaksi parveketta. Rakennuksen länsipuolella on kappeliksi tehty rakennus, joka oli alun perin omistettu Kristuksen ruumiille (Corpus Christi). Se rakennettiin vuonna 1617. Kirkon moskeijaksi muuttamisen yhteydessä kappelista tehtiin seminaarirakennus.
Aiheesta muualla

Kuvia tai muita tiedostoja aiheesta Neratzén moskeija Wikimedia Commonsissa
Mykola Jevšan

| Mykola Jevšan |
| --- | --- |

Henkilötiedot
Syntynyt: 19. toukokuuta 1890 Voinyliv, Kalušin piiri, Galitsia
Kuollut: 23. marraskuuta 1919 (29 vuotta) Vinnytsja
Ammatti:  kirjallisuuskriitikko
Kirjailija
Salanimi: Евшан 
Tuotannon kieli: ukraina
Pääteokset:  Pid praporom mystetstva
Aiheesta muualla
Löydä lisää kirjailijoitaKirjallisuuden teemasivulta
Mykola Jevšan (ukr. Микола Євшан, kirjailijanimi Javir Lebedyk, ukr. Явір Лебедик; oikea nimi Mykola Josypovytš Fedjuška, ukr. Микола Йосипович Федюшка; 19. toukokuuta 1890 Voinyliv, Kalušin piiri, Galitsia – 23. marraskuuta 1919 Vinnytsja) oli ukrainalainen kirjallisuuskriitikko.
Jevšan opiskeli Lvivin yliopistossa saksan ja ukrainan kieliä ja hankki opiskeluaikana elantonsa työskentelemällä Ševtšenkon tieteellisen seuran (NTŠ) kirjastossa. Hänet karkotettiin yliopistosta poliittisista syistä, ja hän jatkoi opiskelua Wienin yliopistossa. Tieteellinen ura katkesi ensimmäiseen maailmansotaan. Hän palveli Ukrainan Galitsian armeijassa. Hän kuoli Galitsiassa Ukrainan ja Puolan välillä 1918–1919 käydyn sodan aikana saamaansa lavantautiin.
Jevšan aloitti kriitikkona jo hyvin nuorena ja oli pian säännöllinen avustaja Ukrajinska h’atassa ja Literaturno-naukovyi vistnykissä, jonka toinen päätoimittaja hänestä tuli. Hänen Bdžolaan 1908 kirjoittamansa kritiikki Ivan Frankosta herätti pahaa verta, mutta kirjallisuuden esteettisen arvojen esitaistelijana hän puolusti ”modernistisia” suuntauksia ja vastusti vakiintuneiden kirjallisten mestarien kansanomaisuutta. Vaikka Jevšania syytettiin ”taidetta taiteen vuoksi” -ajatuksen puolestapuhujaksi, hän kannatti Jean-Marie Guyaun esteettistä filosofiaa siten kuin se on esitetty Guyaun Les problèmes de l’esthétique contemporaine (1884, käännetty ukrainaksi 1913). Merkittävimmässä kritiikkiteoksessaan Pid praporom mystetstva (1910, ’Taiteen lipun alla’) Jevšan on Guyaun kannalla tähdentäessään, että ihmisillä on luovaa altruistista elämänvoimaa ja että heillä on pakottava tarve luoda kaunista ja kohottavaa. Jevšan pitää siten kaunokirjallisuutta vailla esteettisiä arvoja pelkkänä markkinahömppänä ja arvostaa Vasyl Stefanykin kaltaisia kirjailijoita, joiden teksteissä hän näkee yhteiskunnallisia tavoitteita yhdistyneenä esteettiseen muotoon. Muuta kritiikkiä Jevšan kirjoitti vain vähän, lähinnä artikkeleita lehtiin ja laajan pamfletin Kudy my pryišly (1912, ’Mihin olemme tulleet’) sekä monografian Taras Ševtšenkosta (1911).
Mykola Matvijenko

Mykola Matvijenko vuonna 2016.
Mykola Matvijenko (s. 2. toukokuuta 1996 Saky) on ukrainalainen jalkapalloilija. Hän on pelipaikaltaan keskuspuolustaja. Hän on pituudeltaan 182-senttimetrinen. Hän edustaa kotimaassaan Šah’tar Donetskia ja on pelannut Ukrainan maajoukkueessa.
Matvijenko pelasi ensimmäisen liigaottelunsa lokakuussa 2015. Hän on Šah’tar Donetskin lisäksi edustanut vuonna 2017 lainasopimuksilla Karpaty Lviviä  ja Vorskla Pultavaa. Hän on pelannut Ukrainan liigassa 164 ottelua ja tehnyt niissä 12 maalia. Hän on voittanut liigamestaruuden vuosina 2018, 2019, 2020, 2023 ja 2024 sekä Ukrainan Cupin vuosina 2016, 2017, 2018, 2019 ja 2024. Mestarien liigassa hän on pelannut 30 ottelua ja Eurooppa-liigassa 19 ottelua.
Matvijenko pelasi Ukrainan nuorisomaajoukkueissa ja nousi A-maajoukkueeseen ensimmäisen kerran maaliskuussa 2017 MM-karsintaottelussa Kroatiaa vastaan. Hän on pelannut kesäkuun 16. päivään 2024 mennessä 65 A-maaottelua ja kahta ottelua lukuun ottamatta aina avauskokoonpanossa. Kesällä 2021 pelatuissa EM-kilpailuissa hän pelasi täydet minuutit puolivälieriin yltäneen joukkueensa kaikissa viidessä ottelussa.
Neápoli (Ateena)

| Neápoli Νεάπολη |
| --- | --- |
 Näkymä Lykavittós-kukkulalta luoteeseen, Neápoli etualalla.
 Kaupungin kartta, jossa Neápoli korostettuna.
Kaupunki:  Ateena, Attika, Kreikka
Suuralue:  1.
Koordinaatit:  37°59′04″N, 23°44′29″E
Lähialueet:  Exárcheia, Gkýzi, Kolonáki
Neápoli (kreik. Νεάπολη) on kaupunginosa Ateenassa Kreikassa. Se sijaitsee Ateenan ydinkeskustan koillispuolella Lykavittós- ja Stréfi-kukkuloiden välisellä alueella ja kuuluu kaupungin 1. suuralueeseen.
Neápolin luoteispuolella sijaitsee Exárcheian kaupunginosa, koillispuolella Gkýzi ja eteläpuolella Kolonáki. Kaupunginosan pääkadut ovat Ippokrátous ja Chariláou Trikoúpi.
Ateenan kaupunginosat ja alueet
Aérides
Ágios Artémios
Ágios Elefthérios
Ágios Loúkas
Ágios Nikólaos
Ágios Panteleímonas
Akadimía
Akadimía Plátonos
Akrópoli
Ampelókipoi
Anafiótika
Anáktora
Asteroskopeío
Attikí
Chílton
Elaiónas
Ellinoróson
Erythrós Stavrós
Evangelismós
Exárcheia
Filopáppou
Girokomeío
Gkázi
Gkráva
Gkýzi
Goudí
Goúva
Ilísia
Kallimármaro
Kansallispuutarha
Kerameikós
Klafthmónos
Kolokynthoú
Kolonáki
Kolonós
Koukáki
Kountouriótika
Kynosárgous
Kypriádou
Kypséli
Lampriní
Lófos Skouzé
Lykavittós
Makrygiánni
Metaxourgeío
Mets
Monastiráki
Néa Filothéi
Neápoli
Néos Kósmos
Omónoia
Pagkráti
Patísia
Pedíon Áreos
Pefkákia
Petrálona
Pláka
Plateía Amerikís
Plateía Koliátsou
Plateía Koumoundoúrou
Plateía Mavíli
Plateía Viktorías
Polýgono
Profítis Daniíl
Profítis Ilías
Promponás
Psyrí
Rizoúpoli
Rouf
Sepólia
Stathmós Larísis
Sýntagma
Thiseío
Thymarákia
Treis Géfyres
Váthi
Votanikós
Záppeio
Ng

Ng tarkoittaa seuraavia:
Lauda Air, IATA-koodi NG, lentoyhtiö
nanogramma, tunnus ng, massan yksikkö
ndonga, ISO 639-1 -koodi ng, kieli
Nigeria, ISO 3166-1 -koodi NG, valtio tai muu maantieteellinen alue
velaarinen nasaali eli äng-äänne, suomen kirjoitusjärjestelmässä ng, konsonantti.
Henkilöt

Ng on seuraavien henkilöiden sukunimi:
Arabella Ng (s. 2001), hongkongilainen alppihiihtäjä
Charles Ng (s. 1960), yhdysvaltalainen sarjamurhaaja
Jeannette Ng (s. 1977), brittiläinen fantasiakirjailija
Jonathon Ng, Eden (s. 1995), irlantilainen laulaja ja musiikkituottaja
Ng On-yee (s. 1990), hongkongilainen snookerpelaaja
Peter Kee Lin Ng (s. 1950), singaporelainen biologi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ng”, voi hakea sivunnimihaulla, laajalla sivunnimihaulla tai tekstihaulla.
Navarran yliopisto

| Navarran yliopisto> Universidad de Navarra |
| --- | --- |

 lat. Universitas Studiorum Navarrensis 
Perustettu:  1952
Tyyppi:  Yksityinen
Rehtori:  Ángel José Gómez Montoro
Henkilökunta:  1 924
Opiskelijoita:  14 950
Sijainti:  Pamplona,  Espanja
Kampus:  Pamplona Madrid Barcelona San Sebastián
Sivusto:  http://www.unav.es/
Navarran yliopiston päärakennus.
Navarran yliopisto (esp. Universidad de Navarra, lat. Universitas Studiorum Navarrensis), on yksityinen, paavillinen yliopisto Navarrassa Espanjassa. Sitä ei tule sekoittaa yleiseen Navarran yliopistoon Universidad Pública de Navarra.
Koulun synty ja kehitys

Korkeakoulu perustettiin avaamalla oikeustieteen tiedekunta 17.10.1952 nimellä Estudio General de Navarra. Perustaja on pyhä Josemaría Escrivá, katolisen sielunhoitoyhteisön Opus Dein perustaja ja vielä nykyäänkin yliopisto perustuu kristillisille arvoille ja toimii vahvasti Opus Dein apostolaatista.  Alkuun kahdeksan professoria opetti 48 lakitieteen opiskelijaa. Kun vuonna 1955 oli avattu myös filosofian ja vuonna 1958 Business School IESE, vakiinnutti Pyhä istuin koulun Navarran yliopistona. Escrivá, joka oli itsekin oikeustieteen tohtori, nimettiin yliopiston suurkansleriksi. Vuonna 1954 yliopistoon perustettiin lääketieteellinen tiedekunta, jolle avattiin vuonna 1960 yliopistollinen sairaala. Lääketieteelliseen tiedekuntaan kuuluu myös lääketieteellinen tutkimuskeskus (CIMA).   Espanjan valtio hyväksyi paavillisen yliopiston viralliseksi yliopistoksi 8.9.1962.
Nykyään yliopistolla on kampuksia pääasiassa Pamplonassa, mutta IESE Business School sijaitsee Madridissa ja Barcelonassa, ja San Sebastiánissa Navarran teknillisen yliopiston kampus. Navarran yliopistossa on noin 14'950 opiskelijaa ja siellä on kymmenen tiedekuntaa. Lisäksi yliopistolla on yhteistyösopimuksia muiden huippuyliopistojen, kuten esimerkiksi Aalto yliopiston kauppakorkeakoulun, Lausannen yliopiston,  University of Washington (USA) ja University of Hong Kongin (Kiina) kanssa.
New York Times listasi Navarran yliopiston ensimmäisen kerran 60 parhaan yliopiston joukkoon. Vuonna 2012 se listattiin maailman 32. parhaana yliopistona.
Aiheesta muualla

Kuvia tai muita tiedostoja aiheesta Navarran yliopisto Wikimedia Commonsissa
Virallinen sivusto
HP 9845

HP 9845C vuodelta 1980.
HP 9845 oli Hewlett-Packardin (HP) tietokone, joka julkaistiin vuonna 1977. Tietokone oli työasema, jossa oli kahdentoista tuuman kuvaputkinäyttö. Tietokoneessa oli sisäänrakennettu nauha-asema. Grafiikkaan kykenevä näyttö oli valinnainen. 200-sarjan julkaisu vuonna 1981 vaikutti 9845:n myyntiin ja 9845C lopetettiin vuonna huhtikuussa 1984 ja muut mallit toukokuussa 1985.
9845 käytti suorittimena joukkoa erillisiä mikropiirejä.
9845C käytti AMD Am2900 -sarjan bit slice -prosessoria vektorien generaattorina.
Historia

1970-luvulla HP:n minitietokoneet kuten HP 2100 -sarja olivat kohtalaisen menestyksekkäitä, mutta HP:n pääpaino oli muualla. Pöytätietokoneet olivat juuri ilmestyvä markkina.
9845 oli suunnattu tieteilijöille ja insinööreille. Tietokone suunniteltiin "super" henkilökohtaisena tietokoneena.
Tietokoneessa oli kaksi suoritinta, jotka toimivat rinnakkain: PPU (parallel processing unit) ja LPU (logical processing unit). PPU suoritti järjestelmän toimintoja kuten IO-toiminta, näppäimistökeskeytyksiä ja kuvaputkinäytön päivittämisen. LPU suoritti käyttäjän ohjelmia. Suorittimen suunnittelu juontaa HP 2116A:n suunnittelusta, joka siirrettiin uudempaan tekniikkaan.
Mallit

Mallit:
9845A-mallissa oli 13 kilotavua RAM-muistia, joka oli laajennettavissa 62 kilotavuun. Tietokoneessa oli neljä IO-paikkaa, jotka käyttivät samaa liitäntää kuin HP 9825.
9845S-mallissa oli mukana toinen nauha-asema, tulostin ja grafiikkapaketti.
9845B-malli korvasi 9845A-mallin vuonna 1979 ja mallissa oli mukana 56 kilotavua RAM-muistia, joka oli laajennettavissa 449 kilotavuun.
9845T-malli julkaistiin myös vuonna 1979 ja sisälsi 186 kilotavua RAM-muistia sekä tulostin, molemmat nauha-asemat ja grafiikkapaketti.
9845C-malli esiteltiin vuonna 1980 ja se oli HP:n ensimmäinen tietokone, jossa oli värinäyttö. Mukana oli molemmat nauha-asemat, sisäinen tulostin ja valokynä.
Aiheesta muualla

9800-sarjan dokumentaatiota BitSavers.orgissa (englanniksi)
Neílton

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Neílton Meira Mestzk
Syntymäaika: 17. helmikuuta 1994
Syntymäpaikka: Nanuque, Brasilia
Pelipaikka: hyökkääjä
Pituus: 166 cm
Seura
Seura:  Cruzeiro
Pelinumero: 35
Junioriseurat
2000–2008:  ADC Basf Suvinil
2008–2014:  Santos FC
Seurat
| Vuodet | Seura | O | (M) |
| 2013–2014 |  Santos FC | 15 | (4) |
| 2014– |  Cruzeiro | 1 | (0) |
 Seurajoukkueuran tilastot kattavat vain kansalliset sarjat, päivitetty 11. marraskuuta 2014.
Neílton Meira Mestzk (eli Neílton; s. 17. helmikuuta 1994 Nanuque) on brasilialainen jalkapalloilija, joka edustaa Campeonato Brasileiro Série A:ssa pelaavaa Cruzeiroa. Oikeajalkainen Neílton on pelipaikaltaan hyökkääjä.
Ura

Neíltonin kasvattajaseura on Santos FC. Hän debytoi Série A:ssa toukokuussa 2014 Botafogoa vastaan. Häntä kutsuttiin uudeksi Neymariksi. Kesäkuussa 2014 Neílton teki avausmaalinsa liigassa Criciúmaa vastaan. Samana kesänä hän siirtyi niin ikään Série A:ssa pelaavaan Cruzeiroon neljävuotisella sopimuksella.
Käännös suomeksi
Navassa

Navassan kartta
| --- | --- |
Muut nimet:  La Navasse
Sijainti:  Yhdysvaltain pienet erillissaaret Yhdysvallat
Korkein kohta:  77 m
Pinta-ala:  5,4 km²
muokkaa - muokkaa wikitekstiä - muokkaa Wikidataa
Navassa on pieni, asumaton Yhdysvalloille kuuluva saari Karibianmerellä Haitin ja Jamaikan välillä. Saarta hallinnoi U. S. Fish and Wildlife Service.
Maantiede

Navassa on kooltaan 5,4 neliökilometriä. Se sijaitsee 56 km länteen Haitilta ja 160 kilometriä etelään Kuubassa sijaitsevasta Yhdysvaltojen laivastotukikohdasta Guantanamo Baystä. Saari on muodostunut korallista ja kalkkikivestä. Sitä reunustavat valkoiset, 9–165 m korkeat jyrkänteet.
Saari on suurimmaksi osaksi paljasta kalliota, mutta myös tiheää kasvillisuutta, kaktuksia, puita ja ruohoja esiintyy. Saarella laiduntaa myös vuohilaumoja. Vuodesta 1999 on saari ollut luonnonsuojelualue.
Saarelta on tavattu 14 eri matelijalajia.
Historia

Kristoffer Kolumbus lähetti vuonna 1504 muutamia miehiään Jamaikalta Hispaniolan saarelle. Matkalla nämä rantautuivat Navassalle, mutta sieltä ei löytynyt vettä. He kutsuivat saarta nimellä Navaza ja 350 vuoteen merimiehet eivät käyneet saarella. Amerikkalainen merikapteeni Peter Duncan otti saaren haltuunsa 1857 guano-saarten lakiin vedoten. Guano-varoja kaivettiin aktiivisesti vuosien 1865–1898 välillä. Haiti protestoi Yhdysvaltojen miehitystä vastaan ja vaati Navassaa itselleen, mutta Yhdysvallat kieltäytyi ja piti saaren hallussaan.
U. S. Lighthouse Service rakensi vuonna 1917 saarelle 120 metriä korkean majakan. Joulukuusta 1999 saaresta on vastannut U. S. Fish and Wildlife Service ja se on määritelty kansalliseksi luonnonsuojelualueeksi. Saarelle pääsy vaatii luvan.
Toisen maailmansodan jälkeen saarella ovat vierailleet säännöllisesti radioamatöörit, jotka luokittelevat saaren itsenäiseksi maaksi maapistelaskussaan.
Navassan majakka
HMS Gloucester (1709)

| HMS Gloucester |
| --- | --- |

Aluksen vaiheet
Rakentaja:  John Burchett, Rotherhithe
Kölinlasku:  15. huhtikuuta 1909
Laskettu vesille:  28. lokakuuta 1909
Palveluskäyttöön:  lokakuu 1910
Loppuvaihe:  myyty romutettavaksi 9. toukokuuta 1927
Tekniset tiedot
Uppouma:  923 15/94 bm
Pituus:  36,16 m
Leveys:  11,66 m
Syväys:  4,79 m
Miehistöä:  365
Aseistus
Aseistus:  Alempi tykkikansi: 24 × 18 naulan tykkiä<bt />Ylempi tykkikansi: 26 × 9 naulan tykkiä puolikansi: 10 × 6 naulan tykkiä etukansi: 2 × 6 naulan tykkiä
HMS Gloucester oli Britannian kuninkaallisen laivaston vuonna 1709 vesillelaskettu kaksikantinen 60-tykkinen neljännen luokan linjalaiva.
Valmistus

Alus tilattiin 17. maaliskuuta 1708 Rotherhithestä John Burchettilta. Alus laskettiin vesille 25. heinäkuuta ja otettiin palvelukseen 1709 ensimmäisenä päällikkönään John Balchen.
Palvelus

Alus suojasi 26. lokakuuta 1709 saattuetta, kun Ranskan laivaston 72-tykkinen linjalaiva Lys ja 64-tykkinen Achille valtasivat sen Irlannin rannikolla. Alus liitettiin Ranskan laivastoon nimellä Gloucester, mutta aluksen aseistusta ei vaihdettu Ranskan laivaston käyttämiin. Se myytiin 1711 St. Malossa kaappariksi.
Palvelus > Prince Heureux des Asturias

Vuodesta 1712 alus oli Tyynellämerellä espanjalaisena kaapparina Prince Heureux des Asturias päällikkönään Julián Chivilla ja vuodesta 1714 aina vuoteen 1720 Jean Nicolas Martinet, kunnes se saapui  helmikuussa 1715 Cádiziin linjalaiva Triomphantin ja kauppa-alus Princess de Valoisin kanssa St. Malosta. Alus lähti heinäkuussa Cádizista samojen alusten kanssa Barcelonaan ja Majorcalle. Alus palasi 20. syyskuuta Cádiziin Triomphantin kanssa suojattuaan saattueen Kanariansaarille. Alus ja Triomphant partioivat Cabo de São Vicenten alueella, mistä ne palasivat 18. lokakuuta Cádiziin.
Tammikuussa 1716 ne lähtivat Cádizista Pasajesiin. Alukset palasivat lokakuussa Cádiziin, mistä ne lähtivät 16. joulukuuta Nuestra Señora del Carmenin, fregatti Pèlerinen ja kauppa-alus Princess de Valoisin kanssa taistelemaan Chilen ja Perun rannikon ranskalaisia merirosvoja vastaan. Tammikuussa 1717 laivue saapui Tenerifalle ja Chilen Concepcióniin 19. kesäkuuta 1717. Ne valtasivat 3. syyskuuta lähellä Cobijaa ranskalaisen kaapparifregatti Fidelan. Laivueen ollessa Afrikan rannikolle se valtasi 11. syyskuuta viisi ranskalaista kaapparifregattia. Laivue saapui 27. syyskuuta Callaoon vallattujen alusten kanssa.
Alus saapui 21. huhtikuuta 1720 Port Louisiin, mistä se lähti 3. kesäkuuta. Alus saapui 25. kesäkuuta Cádiziin, missä Espanja lunasti aluksen. Alukselle sijoitettiin espanjalainen miehistö, minkä jälkeen se kastettiin Conquistadoriksi. Kesäkuussa alus oli huollettavana La Carracassa.
Palvelus > Conquistador

Alus määrättiin 26. huhtikuuta 1720 Antonio Serranon lippulaivaksi. Serranon lippulaiva lähti Cádizista kahden linjalaivan kanssa Alicanteen, jossa niihin nousi muutama kardinaali seurueineen. Laivue lähti 4. maaliskuuta 1721 Alicantesta Barcelonaan, jonne se saapui 11. toukokuuta. Alus lähti 13. toukokuuta Barcelonasta Civitavecchiaan. Alus oli 11. heinäkuuta Barcelonassa, mistä se lähti 15. heinäkuuta Alicanteen.
Alus saapui 4. lokakuuta 1721 Cádiziin, mistä se lähti 15. lokakuuta Catalánin ja fregatti Fidelan kanssa Genovaan. Ne saapuivat 5. joulukuuta Livornoon, mistä niille nousi kardinaaleja seurueineen. Alukset lähtivät Cádiziin, jossa matkustajat nousivat maihin.
Heinäkuussa 1722 alus taisteli algerialaisia merirosvoja vastaan. Marraskuussa se suojasi joukkojen kuljetussaattueita Barcelonaan ja Majorcalle. Heinäkuussa 1724 alus lähti Cádizista Kanariansaarille ja palasi Cádiziin syyskuussa. Alus oli maaliskuussa 1725 Cádizissa.
Kesäkuussa 1725 alus suojasi San Luisin, San Fernandon ja Rubín kanssa Cádizista kauppalaivoja ja taisteli algerialaisia merirosvoja vastaan. Alus lähti 28. syyskuuta 1725 Málagasta Rubín kanssa Barcelonaan. Ne upottivat 9. lokakuuta Vélez Málagan edustalla algerialaiset 30- ja 22-tykkiset fregatit. Alukset saapuivat 13. lokakuuta Málagaan, mistä ne lähtivät 18. lokakuuta. Cape Spartelin edustalla alukset valtasivat 21. lokakuuta algerialaisen 18-tykkisen aluksen, jonka ne toimittivat seuraavana päivänä Málagaan. Alukset saapuivat 28. lokakuuta Cádiziin huollettavaksi.
Helmikuussa 1726 alus oli edelleen huollettavana. Alus oli kesäkuussa Cádizissa, mistä se kuljetti vuoden lopulla Rubín kanssa tarvikkeita Havannaan. Maaliskuussa 1727 alus saapui Cádiziin Gaztañetan alaisuudessa. Alus lähti Cádizista Torresin laivaston mukana Veracruziin, mistä se jatkoi syyskuussa 1728 Havannaan lastinaan aarteita, ruutia ja tarvikkeita. Alus vaurioitui matkalla ja saapui Havannaan mastottomana, ilman tykkejä ja peräsintä. Alus poistettiin laivastoluettelosta ja romutettiin 16. marraskuuta 1728.
Mäntsälä-lehti

Paikallislehti Mäntsälä (perustettu 1972) oli Mäntsälässä ja sen lähikunnissa Pornaisissa, Pukkilassa ja Askolassa ilmestynyt sanomalehti. Lehden perustivat Alisa ja Reijo Alanko. Se ilmestyi kaksi kertaa viikossa, maanantaisin ja perjantaisin. Lehden levikki laski tasaisesti 1990-luvulta lähtien noin 6 000:sta loppuaikojensa 3 700 kappaleeseen. Lehti siirtyi 1.12.2010 Suomen Lehtiyhtymä- konsernin omistukseen. Samalla konsernilla oli paikkakunnalla jo toinen ilmaisjakeluna jaettava Mäntsälän Viikkouutiset.
Mäntsälä-lehdestä löytyivät mäntsäläläiset tapahtumat, paljon tietoa palvelutarjonnasta sekä mm. "Lukijain palsta". Lisäksi säännöllisesti ilmestyi teemanumeroita mm. autoilusta ja asunnoista.
Mäntsälä-lehti oli ainoa tilattava paikallislehti paikkakunnalla. Se lakkautettiin 2013, samoin oli lakkautettu ilmaislehti Mäntsälän Viikkouutiset. Jäljelle jäi Suomen Lehtiyhtymän ESS-konsernilta ostama  Mäntsälän Uutiset. Siinä vaiheessa kaikki kolme olivat Suomen Lehtiyhtymän omistuksessa.
Neápoli (Kozáni)

| Neápoli Νεάπολη |
| --- | --- |
 Kunnallisyksikön sijainti
 Neápoli
 Koordinaatit: 40°18′47″N, 21°23′11″E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Länsi-Makedonia
Alueyksikkö:  Kozáni
Kunta:  Vóio
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  140201
Väkiluku (2011):  4 100
 – Kaupunki­yhdys­kunta:  2 323
 – Kaupunki:  2 285
Aikavyöhyke:  UTC+2
 – Kesäaika:  UTC+3
Postinumero:  500 01
Suuntanumero(t):  24680
Rekisterikilpi:  KZ
Infobox OKVirheellinen NIMI-arvo: 
Neápoli (kreik. Νεάπολη; kath.kreik. Νεάπολις, Neápolis) on Kreikan kaupunki sekä samanniminen Vóion kunnan kunnallisyksikkö (Δημοτική Ενότητα Νεάπολης, Dimotikí Enótita Neápolis) ja entinen itsenäinen kunta. Se sijaitsee Kozánin alueyksikössä Länsi-Makedonian alueella. Koko kunnallisyksikön väkiluku on 4 100 ja varsinaisen Neápolin kaupungin väkiluku 2 285 (vuonna 2011).
Neápoli sijaitsee noin 35 kilometriä Kozánista länteen ja noin 27 kilometriä Grevenásta pohjoiseen. Neápoli oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Vóion kunnaksi yhdessä Áskion, Pentálofoksen, Siátistan ja Tsotýlin kanssa, jolloin se muuttui uuden kunnan kunnallisyksiköksi.
Kunnallisyksikön osat

Neápolin kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Aidonochóri | Aidonochóri | 45 |
| Aidonochóri | Kallistráti | 44 |
| Aliákmonas | Aliákmonas | 231 |
| Asproúla | Asproúla | 76 |
| Asproúla | Kryonéri | 46 |
| Axiókastro | Axiókastro | 36 |
| Axiókastro | Klíma | 97 |
| Cheimerinó | Cheimerinó | 50 |
| Chorigós | Chorigós | 90 |
| Chorigós | Panagía | 0 |
| Dryóvouno | Dryóvouno | 251 |
| Lefkothéa | Lefkothéa | 20 |
| Mesólongos | Mesólongos | 40 |
| Molócha | Molócha | 132 |
| Neápoli | Melidóni | 38 |
| Neápoli | Neápoli | 2 285 |
| Peponiá | Peponiá | 70 |
| Peristéra | Peristéra | 22 |
| Plataniá | Plataniá | 93 |
| Polýlakko | Polýlakko | 29 |
| Pylório | Pylório | 57 |
| Símantro | Símantro | 38 |
| Skalochóri | Skalochóri | 102 |
| Trapezítsa | Panaréti | 22 |
| Trapezítsa | Trapezítsa | 77 |
| Velanidiá | Stérna | 30 |
| Velanidiá | Velanidiá | 79 |
Yhteensä: 4 100